Tilefni árásarinnar liggur ekki fyrir . AP / Seth Wenig Annar árásarmannanna í New Jersey hafði skrifað færslur á samfélagsmiðlum skömmu áður en hann og annar maður skutu fjóra til bana yfir nokkurra klukkustunda skeið . Í færslunum fjallaði hann um gyðinga með niðrandi hætti . Þá var maðurinn hliðhollur öfgahreyfingu þeldökkra Bandaríkjamanna sem telja sig afkomendur gyðinga úr biblíunni og sérvalda þjóð guðs . Sá sem leiddi árásina taldi sig vera að framfylgja vilja guðs en tilefni árásarinnar liggur þó ekki fyrir . Árásin hófst í rauninni við kirkjugarð í Jersey-borg þegar lögregluþjónn reyndi að stöðva tvo menn sem voru með stöðu grunaðra í morðmáli . Þeir skutu lögregluþjóninn þó til bana og keyrðu á brott á stolnum bíl . Skömmu seinna stöðvuðu þeir í hverfi strangtrúaðra gyðinga og ruddu sér leið inn í verslun . Eftir um fjögurra tíma skotbardaga voru þeir báðir dánir og þrír aðrir í versluninni . Tveir lögregluþjónar voru særðir . David N. Anderson . AP / Lögreglan í Kent í Ohio Þau þrjú sem dóu voru Mindel Frencz sem var 33 ára gömul og rak verslunina með manni sínum . Hann var nýbúinn að yfirgefa verslunina . Moshe Deutsch , 24 ára , dó einnig og Douglas Miguel Rodriguez , 49 ára starfsmaður verslunarinnar . Sjá einnig : Árásarmennirnir sagðir hafa valið verslun gyðinga sérstaklegaÁrásarmennirnir tveir eru grunaðir um að hafa myrt mann um síðustu helgi . Um er að ræða þau David N. Anderson , 47 ára , og Francine Graham , kærustu hans sem var 50 ára . Anderson var í varaliði hers Bandaríkjanna í fjögur ár og sat í fangelsi í eitt ár fyrir rúmum áratug og þá fyrir brot á vopnalögum . Myndbandið hér að neðan sýnir hvernig Anderson og Graham ruddust inn í verslunina en New York Times segir Anderson hafa byrjað að skjóta á fólk um leið og hann fór þar inn . Ekki liggur fyrir hvort Anderson hafi verið meðlimur öfgasamtakanna Black Hebrew Israelites eða stuðningsmaður samtakanna . Þau eru ekki þekkt fyrir að ýta undir ofbeldi en eru skilgreind sem haturssamtök . Frekar má lesa um samtökin á vef Southern Poverty Law Center . Það eru samtök sem vakta öfgasamtök í Bandaríkjunum . Steven Fulop , borgarstjóri Jersey-borgar , segist sannfærður að um hatursglæp sé að ræða . Hann er sjálfur afkomandi fólks sem lifði helförina af . Í sendiferðabílnum sem parið hafði stolið fannst einhvers konar yfirlýsing eða manifesto , sem lögreglan segir illskiljanlega . Hún ku vera mjög illa skrifuð og varpar ekki ljósi á tilefni árásarinnar . Anderson stóð þó í þeirri trú að hann væri að framfylgja vilja guðs . Þar fannst einnig rörasprengja , sem var þó ekki tilbúin að fullu . Hún var þó vönduð , samkvæmt Alríkislögreglu Bandaríkjanna .